Ibn Rušds

Averroess () jeb Abūlvalīds Muhamads ibn Ahmads ibn Rušds (, Abū l-Walīd Muḥammad Ibn ʾAḥmad Ibn Rušd, dzimis , miris ) bija arābu filozofs, zinātnieks un ārsts, kas viduslaikos dzīvoja Andalusā, Almoravīdu valstī. Viņš izveidoja averroisma mācību, kurā pretnostatīti zināšanas un ticība, līdz ar to arī filozofija un teoloģija. Viņš ir uzrakstījis arī komentārus sengrieķu filozofu Aristoteļa un Platona darbiem. Turpmākajos gadsimtos šie komentāri ievērojami veicināja gan ebreju, gan kristiešu domas attīstību.

Ibn Rušdu interesēja ne tikai filozofija, viņš studēja arī medicīnu un tiesību zinātni. Viņš bija Kordovas galvenais tiesnesis, kā arī tās valdnieku personiskais ārsts.

Darbi 

Ibn Rušds bija ļoti ražīgs rakstnieks, un viņa darbi ir saistīti ar dažādām tēmām. Viņš rakstīja par medicīnu, loģiku, dabas filozofiju, psiholoģiju, metafiziku, prakstisko filozofiju un matemātiku. Daudzi viņa darbi bija komentāri par Aristoteļa darbiem, kuros iekļāva savas oriģinālās pārdomas. Franču rakstnieks Ernests Renāns apgalvo, ka ibn Rušds sarakstīja 67 oriģinālus darbus, no kuriem 28 bija par filozofijas tēmām, bet 20 bija par medicīnas jautājumiem. Daudzi ibn Rušda darbi arābu valodā nav saglabājušies līdz mūsdienām, toties joprojām ir daudzi viņa darbu tulkojumi latīņu valodā un ivritā.

Viens no viņa ievērojamākajiem darbiem ir Colliget — medicīnas enciklopēdija.

Filozofiskās domas 
Ibn Rušds lielu uzmanību veltīja Aristoteļa darbiem un to analīzei. Viņš pievērsās viņa darbiem, apskatot tos islāma filozofijas tradīcijās. Viņš izveidoja averroisma mācību, kurā pretnostatīti zināšanas un ticība, līdz ar to arī filozofija un teoloģija.

Atsauces

Ārējās saites 

1126. gadā dzimušie
1198. gadā mirušie
Arābu filozofi
Arābu valodā rakstošie
Musulmaņi
Islāma vēsture